Dala_FM news - March 6, 2021 - 7 and 9pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
7 AND 9PM DALA FM NEWS 6TH MARCH 2021
HEADLINE
· JI 633 OYUD GI TUO MAR CORONA EPIM MAOTIM NE JI 5,193 ESECHE 24 MOKADHO.
· JOSIASA OJIW OMI JATEND PINY OWACHO THUOLO MAR CHOPO CHIENRO MAGE MAG DONGRUOK
· JOOD BURA 10 OGWEL EMBELE DUOL MA OCHUNG’ EKELO OGANDA KANYAKLA, NCIC
· YUAK OGOL NI NITIERE JOK MOKO EI PINY OWACHO MASANI CHANO KAKA IBIRO KAW TEND PINY KENYA EYIERO MABIRO.

NATIONAL
COVID 
JI 633 OYUD GI TUO MAR CORONA EPIM MAOTIM NE JI 5,193 ESECHE 24 MOKADHO.
MAE CHOPO KWAN JI DUTO MA OSEYUD GI MIDHUSI MAR CORONA NYAKA 108, 362.
NG’AT ACHIEL BENDE TUONO ONEGO ESECHE 24 MOKADHO KENDO CHOPO KWAN JOGO MA CORONA OSENEGO EPACHOKA NYAKA 1,874.
JOTUO 374 OCHANGO ETHUOLO ONOGO.

1. JOSIASA OJIW OMI JATEND PINY OWACHO MOLUOR UHURU KENYATTA THUOLO MAR CHOPO CHIENRO MAGE MAG DONGRUOK NE JOPINY KAPOK THUOLO MARE ORUMO E APISI.
OGAI MAR DUOND BUCH KANU MIGOSI GIDEON MOI OLERO NI SIASA MATHOTH NYALO MONO JATEND PINY OWACHO CHOPO LEKNE.
KOLOSO WEST POKOT, MIGOSI GIDEON MOI OLERO NI SIASA MA 2022 POD BOR KENDO OK ONEGO OCHUNG DONGRUOGE.
NE OTIYO GI ROMONO EGOYO DEBE NE BBI.
PINY OWACHO NIKOD CHIENRO MAR MANYO CHIRO NE JOPUR MAG MIRAA.
JALUP JATEND PINY OWACHO MIGOSI WILLIAM RUTO OLERO NI MIRAA EN ACHIEL KUOM GIGO MA OSEBEDO KAKELO YUTO NE PINY KENYA EKINDE MOKADHO KENDO CHIRO MAOK KARE EPINY SOMALIA OSEBEDO KAGOYO CHUNY JOPUR.
KOLOSO ELIMBENE E COUNTY MA MERU KAMA IPIDHE MIRAA MATHOTH, MIGOSI RUTO OLERO NI PINY OWACHO LOSO GI PINJE MOKO MAG AFRICA MANYALO KAWO MIRAA EPACHOKA.
BENDE OLERO NI PINY OWACHO KA OKADHO EMIGAWO MAR PUR DHI CHAKO LOSO GI JOPUR EGWENGEGO MONDO GIPIDH CHAM MAMOKO MAOK NI GIGENO MANA KUOM PUR MAR MIRAA KENDE.
2. JOOD BURA 10 OGWEL EMBELE DUOL MA OCHUNG’ EKELO OGANDA KANYAKLA, NCIC, KOTENORE GI TULO MANYOCHA ONENORE EYIERO MAADUNDO MANE OBAG TICH 4.
NCIC OGWELO EMBELEGI SENATOR CLEOPHAS MALALA, WOMEN REP GLADYS WANGA, JOOD BURA AISHA JUMWA, FAISAL BADER (MSAMBWENI), JOHN WALUKE (SIRISIA), BEN WASHIALI (MUMIAS EAST), CHRIS WAMALWA (KIMININI), CHARLES WERE (KASIPUL), FRED KAPONDI (MT ELGON) AND MILLICENT OMANGA(NOMINATED SENATOR).
JAKOM NCIC SAMUEL KOBIA OLERO NI JOTELOGO ONEGO OCHOP EMBELE DUOLNO CHIENG’ WUOK TICH WACHO MAGING’EYO EWI RAKRUOK MANYOCHA OBEDO EKINDE YIERO MAADUNDO MANE OBAG MATUNGU, KABUCHAI KOD WARDS MAMOKO 5.
OLERO NI NCIC OCHAKO CHIENRO MAR KOLO OKO JOTELO MAOK NYIS KIDO MAKARE KOD BIDHRUOK MAR APISI.
INSERT: NCIC
ESECHE OGOGO, JAOD BURA MA KIMILILI MIGOSI DIDIMUS BARASA KOD NYAWADGI MA MT.ELGON FRED KAPONDI OMAA OBOKE MAGGI MAG BEDO GIBUNDE KOTENORE GI TULO MAG SIASA MANE ONENORE CHIENG’ TICH 4 EKINDE YIERO MAADUNDO MA KABUCHAI.
DUOL MAR FIREARM LICENSING BOARD OMIYOGI SECHE 24 MONDO GIDUOK BUNDE MAGGI.
IKRUOK DUTO OSERUMO MOTELO NE CHAKRUOK PENJ MADONGO MAG CLASS 8 KOD 12 BANG’E E DWENI.
3. JATEND MIGAWO MAR SOMO NGIRE GEORGE MAGOHA OLERO NI JOPUONJRE BENDE OSEKETO IKRUOK MAKARE NE PENJ.
KOLOSO E SKUND YAWUOYI MA CHAVAKALI E COUNTY MA KAKAMEGA, NGIRE MAGOHA OGOLO SIEM MAGER NE JOPUONJ MADONGO KATA NG’AT ANG’ATA MANYALO BIRO TEMO KUALO PENJ.
PENJ MAR CLASS 8 ITIMO EKIND TARIK 22 GI 24 DWENI KA PENJ MAR CLASS 12 IBIRO TIM EKIND 26/3/2021 NYAKA 21/4/2021/

4. MANE EN JAGORO EDUOL MAR OHALA EPINY MANGIMA DR. MUKISA KITUYI OCHAKO AYANGA SIASA MAGE MAG DHI LARO KOM KER EYIERO MABIRO.
DR. MUKISA NE OLERO MAGE E NYASI MAR RUAKE PACHO E COUNTY MA BUNGOMA KAMANE OLOSO GI JOPINY EGWENGE MOPOGORE E COUNTY ONOGO KAPOK OBAGO RALLY MAR SIASA.
INSERT: MUKISA
NE OTENE GI GOVERNOR MA MAKUENI KIVUTHA KIBWANA MANE OPAKO TEND MUKISA KITUYI EKINDE MOKADHO KENDO JIWE ODHI NYIME GI LEKNE MAR BEDO JATEND PINY KENYA.

5. SPEAKER MAR OD BURA MAPACHOKA MIGOSI JUSTIN MUTURI OSIDH KAKA JALOSO ELO DHOD OGANDA KIKUYU E MT.KENYA EAST EWECHE MAG SIASA.
MIGOSI MUTURI OSIDH ELEMONO GIDUOL MAR JODONGO MAG DHOD OGANDA KIKUYU KATA NJURI NCHEKE ENYASI MANE OBAG TIGANIA E COUNTY MA MERU.
ONDAMO MAKAMANO IKE MAR TAYO GWENGE MAG GOD KENYA EWECHE MAG SIASA KA JATEND PINY OWACHO MOLUOR UHURU KENYATTA OTIEKO THUOLO MARE E APISI HIGA MANYIEN.
EN E JATELO MAR 5 MA DUOL MAR NJURI NCHEKE OSESIDHO BANG’ MANE EN JATEND PINY OWACHO JOMO KENYATTA, MWAI KIBAKI, UHURU KENYATTA KOD GOVERNOR MA MERU KIRAITU MURUNGI.
6. JOSIASA E NYANDWAT MA UGWE OLERO DWACHGI MONDO WUOD MANYOCHA EN SENATOR MA GARISSA MOSENINDO YUSUF HAJI, ABDUL HAJI ODHI OLAR KOM SENATE E COUNTYNO.
KOTELNEGI KOD GOVERNOR MA GARISSA ALI KORANE KOD JAOD BURA MA ELDAS ADEN KEYNAN, JOTELOGO OLERO NI KALUWORE GILUOR MANE GIMIYO MOSENINDO YUSUF HAJI, GIDHI SIRO WUODE MAEN ABDUL HAJI ELARO LEMONO.
GIKUAYO JO GARISSA COUNTY OSIR PARO MAKAMANO KAGILERO NI TUAK DHI NYIME SANI MONDO MIGOSI ABDUL HAJI ODHI OLAR LEMONO EYIERO MAADUNDO MA ICHANO BAG EKOM SENATE MA GARISSA.
ORENGO 
SENATOR E COUNTY MA SIAYA MIGOSI JAMES ORENGO OLERO NI NITIERE JOK MOKO EI PINY OWACHO MASANI CHANO KAKA IBIRO KAW TEND PINY KENYA EYIERO MABIRO.
MIGOSI ORENGO OSINGO NYENYO ELELA JI MAKAMGO PONONO OK GIWERE GISIASA MA 2022.
MIGOSI ORENGO OLERO NI JOTICH PINY OWACHO OK ONEGO ODONJRE EWECHE MAG SIASA KA OLERO NI SANI JOTICH PINY OWACHO ONEGO OKET PACHGI ETIYO NE JOPINY.
POPE I
JADOLO MADUONG MAR KANISA CATHOLIC EPINY NGIMA POPE FRANCIS OKWEDO TIMBE NJORE MA ICHUALO GI JONJORE MAPONDO EWECHE LAMO.
POPE FRANCIS OLERO NI WECHE LAMO ONGE TUDRUOK MORO AMORA GITIMBE NJORE KENDO JOGO MATAYO MONJ E YIENGRUOK MAKAMANO GIN WASIK DONGRUOK UTELAMO.
OLOSO ELIMBENE MAKENDE EPINY IRAQ KAMANE ODHI NYAKA EGWENG’ MA SHIA KOD SUNNI MATHOTHGI GIN JO MUSLIMS.
OKUAYO MONDO PINJE MAN KOD DINDE MOPOGORE ORUAK EDIERGI JO KRISTO MAONGE AKWEDA KATA KETOGI GIWECHE NJORE KAKA OSEBEDO KANENORE EMOKO KUOM PINJE.


Created with an evaluation copy of Aspose.Words. To discover the full versions of our APIs please visit: https://products.aspose.com/words/